אנדרה בראואר

אנדרה קית' בראואר (באנגלית: Andre Keith Braugher;‏ 1 ביולי 1962 – 11 בדצמבר 2023) היה שחקן קולנוע וטלוויזיה אמריקאי. תפקידיו הידועים ביותר היו כבלש פרנק פמבלטון בסדרה "רצח מאדום לשחור", עליו זכה בפרס אמי, כקפטן ריימונד הולט בסדרה הקומית "ברוקלין תשע-תשע", וכעורך הדין הממולח והדתי רישארד ליין בסדרה 'הטובות לקרב'. בקולנוע הופיע בראואר בעיקר בתפקידי משנה, בין היתר בסרטים "פחד ראשוני" (1996), "עיר המלאכים" (1998), "פוסידון" (2006), "הערפל" (2007) ו"ארבעת המופלאים: עלייתו של הגולש הכסוף" (2007). אנדרה, הצעיר מבין ארבעה ילדים, נולד ב-1 ביולי 1962 בשיקגו שבאילינוי, לסאלי ולפלויד בראואר. הוא סיים לימודי תיאטרון באוניברסיטת סטנפורד ב-1984 ולאחר מכן למד בבית הספר ג'וליארד אותו סיים עם תואר שני באמנויות ב-1988. תפקידו הקולנועי הראשון של בראואר היה בסרט התקופתי "גלורי" מ-1989, בו שיחק את תומאס סרלס - אדם שחור חופשי ומשכיל המצטרף לגדוד השחור הראשון בצבא האיחוד בזמן מלחמת האזרחים האמריקנית. לאחר הופעה כעוזרו הצעיר של קוז'אק (טלי סוואלס) בעונה האחרונה של סדרת הטלוויזיה בשם זה, המשיך בראואר לסדרה "רצח מאדום לשחור" בה גילם את הבלש פרנק פמבלטון, חם המזג והעקשן, לצד קייל סקור שגילם את שותפו, הבלש הצעיר והנאיבי טים בייליס. פמבלטון היה תפקיד הפריצה של בראואר, הוא זכה בפרס איגוד מבקרי טלוויזיה ב-1997 וב-1998 והיה מועמד לפרס אמי לשחקן ראשי בסדרת דרמה בשנים 1996 ו-1998, בה אף זכה בפרס. בשנת 2002 החל לשחק בסדרת הפשע "פריצה" בתפקיד הבלש מרסלוס וושינגטון, לצידו של דייוויד מורס. ב-2004 שב לשחק בעונתה השנייה של הסדרה. בראואר הופיע בסדרת הטלוויזיה "האוס" בתפקיד הפסיכיאטר ד"ר נולן העוזר להאוס להתאושש מהתמכרותו לוויקודין. בשנים 2009–2011 שיחק בראואר בסדרה של רשת TNT‏ "גברים בגיל הזה" למשך 2 עונות. בתפקיד זה היה מועמד פעמיים לפרס אמי לשחקן משנה מצטיין בסדרת דרמה. בראואר גם דיבב את הנבל דארקסייד בסרט האנימציה "סופרמן/באטמן: אפוקליפסה". בראואר הופיע מספר פעמים בתפקיד הסנגור ביארד אליס בסדרה "חוק וסדר: מדור מיוחד". ב-2017 בראואר הופיע בתפקיד אורח חוזר בעונה הרביעית של הסדרה "בוג'ק הורסמן" כמושל קליפורניה וודצ’אק קודצ'אק ברקוביץ'. משנת 2013–2021 שיחק בראואר בתפקיד מפקד המחלקה ריימונד הולט בסדרה הקומית "ברוקלין תשע-תשע", תפקיד עליו היה מועמד שלוש פעמים לפרס אמי לשחקן משנה מצטיין בסדרה קומית. ב-2022 הצטרף כדמות ראשית בשם רישארד ליין, לעונה 6 בסדרה 'הטובות לקרב': רישארד, נוצרי-חדש בעל גינונים דתיים ומשפחה מרובת ילדים, מצטרף לחברת רדיק במטרה לעמוד בראשה ולהפוך אותה לחברת עורכי הדין השחורה הגדולה ביותר בעולם. בראואר נישא ב-1991 לשחקנית אמי ברבסון, ששיחקה מאוחר יותר את מרי, אשתו של פרנק פמבלטון. לזוג שלושה בנים והמשפחה משתייכת לזרם האוניברסליזם האוניטריאני. בראואר נפטר ב-11 בדצמבר 2023 לאחר מאבק בסרטן הריאה. גלורי – 1989 פחד ראשוני – 1996 פוסידון – 2006 ארבעת המופלאים: עלייתו של הגולש הכסוף – 2007 הערפל – 2007 סולט – 2010 ברוקלין תשע תשע - 2021-2013 ספיריט: לחופש נולד – 2021 מילה שלה - 2022 מדיה וקבצים בנושא אנדרה בראואר בוויקישיתוף אנדרה בראואר, ברשת החברתית אינסטגרם אנדרה בראואר, במסד הנתונים הקולנועיים IMDb (באנגלית) אנדרה בראואר, באתר "אידיבי", מאגר הידע העברי לקולנוע ישראלי ועולמי אנדרה בראואר, באתר AllMovie (באנגלית) אנדרה בראואר, באתר Rotten Tomatoes (באנגלית) אנדרה בראואר, במסד הנתונים הקולנועיים KinoPoisk (ברוסית) אנדרה בראואר, באתר Discogs (באנגלית) עינב שיף, אנדרה בראואר המציא מחדש את דמות הבלש ושינה את פני הז'אנר - טור פרידה, באתר ynet, 13 בדצמבר 2023 אנדרה בראואר, באתר "Find a Grave" (באנגלית) "Andre Braugher Biography (1962-)". www.filmreference.com. "Alumni News". The Juilliard School. בספטמבר 2007. אורכב מ-המקור ב-2011-11-11. {{cite web}}: (עזרה) Collins, Glenn (March 26, 1989). "'Glory' Resurrects Its Black Heroes". New York Times. Retrieved 2017-05-26. "Braugher, Andre". Contemporary Black Biography. Detroit: Gale, 2005. Available online via Encyclopedia.com. Retrieved 2017-05-26. "News". Superman Homepage. נבדק ב-29 באוקטובר 2012. {{cite web}}: (עזרה) אנדרה בראואר ("ברוקלין 99", "רצח אדום שחור") נפטר בגיל 61, באתר מעריב אונליין, 13 בדצמבר 2023